മുറിച്ചിട്ട മരങ്ങള് നീക്കിയില്ല ഡ്രൈവര്മാര് ഭീതിയില് കല്ലടിക്കോട്: ദേശീയപാത വീതികൂട്ടുന്നതിന്റെ ഭാഗമായി കല്ലടിക്കോട്ട് മുറിച്ചിട്ട മരങ്ങള് നീക്കം ചെയ്യാത്തതിനാല് അപകട ഭീതിയില് ഡ്രൈവര്മാര്. കാട്ടുശ്ശേരി അയ്യപ്പന് കാവിനു സമീപമാണ് മുറിച്ചിട്ട കൂറ്റന് മാവ് മരം നീക്കം ചെയ്യാതെ കിടക്കുന്നത്. നാലടി അട്ടവും 15 അടി നീളവുമുള്ള തടിയും ശാഖകളുമാണ് റോഡില് കിടക്കുന്നത്. ദേശീയ പാതയില് കരിങ്കല്ലത്താണി മുതല് ഒലവക്കോട് താണാവ് വരെയുള്ള ഭാഗം വീതി കൂട്ടി നിര്മ്മിക്കുന്നതിന്റെ ഭാഗമായാണ് റോഡിലെ മരങ്ങള് മുറിച്ചു നീക്കാന് അരംഭിച്ചത്. എന്നാല് കല്ലടിക്കോട്ടെ ഈ മരങ്ങള് ആഴ്ച്ചകളായിട്ടും നീക്കം ചെയ്യാതെ കിടക്കുകയാണ്. കഴിഞ്ഞ ദിവസം എതിരെ വന്ന ലോറിക്ക് സൈഡ് കൊടുക്കുന്നതിനിടയില് ദന്പതികള് സഞ്ചരിച്ച ബൈക്ക് മരത്തില് തട്ടി മറിഞ്ഞെങ്കിലും പരിക്കേല്ക്കാതെ രക്ഷപ്പെട്ടു. മുറിച്ചിട്ട മരങ്ങള് എത്രയും വേഗം നീക്കം ചെയ്യണമെന്ന ആവശ്യം ശക്തമായിട്ടുണ്ട്.